Resultatrevision 2013 for arbejdsmarkedsområdet 
Sagsfremstilling 
134.     Resultatrevision 2013 for arbejdsmarkedsområdet - Åbent 
  
  
SAGENS INDHOLD 
Kommunerne skal årligt udarbejde en resultatrevision, som viser resultater og effekter af beskæftigelsesindsatsen i 
jobcentret.  
  
Byrådet skal forud for vedtagelsen af budgettet for det kommende år behandle Resultatrevisionen med Det Lokale 
Beskæftigelsesråds (LBR) og Beskæftigelsesregion Midtjyllands bemærkninger. 
  
Arbejdsmarkedsudvalget godkendte 31. marts 2014, at udkast til Resultatrevision 2013 blev sendt i høring hos LBR 
og Beskæftigelsesregion Midtjylland. Resultatrevision 2013 samt høringssvar fra LBR og Beskæftigelsesregion 
[adresse] er vedlagt som bilag. 
  
VURDERING 
Der var opstillet i alt 7 mål for beskæftigelsesindsatsen i 2013, i form af fire ministermål og tre lokale mål. 
Overordnet set har Jobcenter [adresse] opfyldt 6 ud af de 7 fastlagte mål. Ministermålene var følgende:  
  
1. Flere unge skal have en uddannelse 
2. Bedre og mere helhedsorienteret hjælp til ledige på kanten af arbejdsmarkedet – færre personer på 
førtidspension 
3. Langtidsledigheden skal bekæmpes 
4. En tættere kontakt og styrket dialog med de lokale virksomheder 
  
De lokale mål var følgende: 
  
5. Antallet af sygedagpengesager over 52 uger skal reduceres 
6. Antallet af jobrotationer skal øges 
7. Antallet af borgere på ledighedsydelse skal reduceres 
  
Det har ikke været muligt at følge op på ministermålet om, at flere unge skal have en uddannelse. Dette skyldes, at 
Styrelsen for Arbejdsmarked og Rekruttering ikke har kunnet sikre brugbare data. 
 
Byråd 
24. juni 2014 
Sagsnr. 710-2014-
2950 
Dok.nr. 710-2014-
138139 
Sagsbehandler 
DPCSOR 
  
Tidl. politisk behandling 
AU, 31.03.14, pkt. 21 
Forventet sagsgang 
AU, ØK, BY 
Lovgrundlag 
Lov om ansvaret for og styringen af en aktiv 
beskæftigelsesindsats 
  
INDDRAGELSE/KOMMUNIKATION 
Jobcenter [adresse] har modtaget høringssvar fra LBR og Beskæftigelsesregion Midtjylland vedrørende 
Resultatrevision 2013. 
Både Beskæftigelsesregion Midtjylland og LBR finder, at resultatrevisionen giver et fyldestgørende billede af 
indsatsen i 2013. Beskæftigelsesregion [adresse] og LBR bemærker, at der er ydet en flot indsats, hvor alle de 
beskæftigelsespolitiske målsætninger i Beskæftigelsesplan 2013 er opfyldt. 
  
LBR finder således ikke, at der er grundlag for at foreslå justeringer i Beskæftigelsesplan 2014. 
  
Beskæftigelsesregion Midtjylland fremhæver særligt Jobcenter [adresse] indsats for at få unge i uddannelse, samt 
jobcentrets fokus på at styrke samarbejdet med virksomhederne.  
  
Beskæftigelsesregion Midtjylland påpeger dog tre områder, hvor der i alle jobcentre fortsat er behov for at udvikle 
indsatsen: 
· Koordineret tværgående indsats for borgere med komplekse problemstillinger 
· Flere unge skal have en uddannelse 
· Samarbejdet med virksomhederne skal fortsat styrkes 
  
ØKONOMISKE KONSEKVENSER 
Resultatrevisionen viser bl.a. besparelsespotentialet ved en mere effektiv indsats. Styrelsen for Arbejdsmarked og 
Rekruttering beregner besparelsespotentialet som forskellen mellem de faktiske udgifter til ydelser og de beregnede 
udgifter ud fra en statistisk model. Denne model er udarbejdet på baggrund af en beregning af kommunens 
rammevilkår. 
  
Ifølge beregningen bruger Favrskov Kommune 15,9 mio. kr. mindre end de beregnede rammevilkår tilsiger på a-
dagpenge, kontant- og uddannelseshjælp, revalidering, forrevalidering, ressourceforløb samt sygedagpenge. Her 
kan særligt fremhæves sygedagpengeområdet, hvor [adresse] bruger 7 mio. kr. mindre end 
rammevilkårene tilsiger. Byrådet vedtog i Budget 2011-14 at afsætte midler til en intensiv indsats på området, 
således at sygemeldte hurtigere afklares og bevarer tilknytningen til arbejdsmarkedet. På baggrund af den 
intensiverede indsats har det de seneste år været muligt at reducere budgettet til sygedagpengeområdet. 
  
Ifølge beregningerne bruger Favrskov Kommune 28,5 mio. kr. mere på permanente forsørgelsesydelser end de 
beregnede rammevilkår tilsiger. En stor del af disse borgere har fået tilkendt permanent forsørgelse på baggrund af 
tidligere lovgivning på området og har modtaget ydelsen gennem mange år. Denne gruppe borgere har ikke pligt til 
at deltage i en indsats, og kan ikke fratages deres permanente ydelser. [adresse] har således meget 
begrænset mulighed for at påvirke de borgere, der har fået tilkendt permanente ydelser. Kommunen kan derimod 
ved hjælp af en fortsat intensiv indsats for borgere på midlertidige forsørgelsesydelser forebygge, at så mange 
borgere fremadrettet får tilkendt permanente forsørgelsesydelser. 
  
INDSTILLING 
Direktøren for Job og Økonomi indstiller til Byrådet: 
  
1.    At Resultatrevision 2013 for arbejdsmarkedsområdet godkendes.  
  
BESLUTNING 
  
Arbejdsmarkedsudvalget, 4. juni 2014: 
Fraværende: Ingen 
  
Indstilles godkendt. 
  
Økonomiudvalget, 17. juni 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: Nicklas Knudsen 
  
Godkendt. 
Resultatrevision 2013 
710-2014-78690 
Høringssvar fra LBR [adresse] 
Resultatrevision 2013 
710-2014-100176 
Høringssvar fra [adresse] 
vedr. Resultatrevision 2013 
710-2014-117135 
